![armenia_small_emblem[1]]()

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

27 ապրիլի 2023 թվականի N -Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ԴԵԿՏԵՄԲԵՐԻ 1-Ի N 1860-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

---------------------------------------------------------------------------------------------------------

Ղեկավարվելով «Նորմատիվ իրավական ակտերի մասին» Հայաստանի Հանրա­պետության օրենքի 33-րդ և 34-րդ հոդվածներով՝ Հայաստանի Հանրա­պե­տության կառավարությունը ո ր ո շ ու մ է.

1. Հայաստանի Հանրապետության կառավարության 2022 թվականի դեկտեմ­բերի 1-ի «Հայաստանի Հանրապետության կառավարության 2019 թվականի նոյեմ­բերի 21-ի N 1666-Ն որոշման մեջ փոփոխություններ և լրացումներ, Հայաստանի Հանրապետության կառավարության 2022 թվականի մարտի 10-ի N 283-Ն որոշ­ման մեջ փոփոխություն, «Հայաստանի Հանրապետության 2022 թվականի պետական բյուջեի մասին» օրենքում փոփոխություններ, Հայաստանի Հանրապետության կառա­վարության 2021 թվականի դեկտեմբերի 23-ի N 2121-Ն և Հայաստանի Հանրա­պե­տության կառավարության 2019 թվականի նոյեմբերի 21-ի N 1662-Ն որոշումների մեջ փոփոխություններ և լրացումներ կատարելու մասին» N 1860-Ն (այսուհետ՝ որոշում) որոշման մեջ կատարել հետևյալ փոփոխությունները՝

1) որոշման 3-րդ կետը շարադրել հետևյալ խմբագրությամբ՝

«3. Հայաստանի Հանրապետության կառավարության 2019 թվականի նոյեմ­բերի 21-ի N 1662-Ն, Հայաստանի Հանրապետության կառավարության 2020 թվա­կանի մայիսի 27-ի N 866-Ն և Հայաստանի Հանրապետության կառավարության 2021 թվականի ապրիլի 29-ի N 697-Ն որոշումներով Հայաստանի Հանրապետության 2019-2021 թվականների պետական բյուջեից 1988-1992 թվականներին Ադրբեջանից բռնագաղթած և Երևան քաղաքի վարչական շրջանների ժամանակավոր կացարան­ներում փաստացի բնակվող, Հայաստանի Հանրապետության քաղաքացիություն ստացած, բնակարանի կարիք ունեցող շահառուների համար Հայաստանի Հանրա­պետության «Երևան» նոտարական տարածքի նոտարի՝ Հայաստանի Հանրապետու­թյան ֆինանսների նախարարության գանձապետարանում բացված 900018000456 դեպոզիտ հաշվին փոխանցված և չիրացված 465,057.5 հազ. դրամ գումարից 107,386.0 հազ. դրամը թողնել հաշվին և ուղղել բնակարանների գնման վկայագրերի միջոցով բնակարանների ձեռքբերման համար ծրագրի շահառուներին ֆինան­սա­կան աջակցության տրամադրմանը՝ աջակցություն ստացող շահառուների ցուցակում ընդգրկելու վերաբերյալ օրինական ուժի մեջ մտած դատական ակտերի առկայության դեպքում: Մնացած 357,671.5 հազ. դրամ գումարը, ինչպես նաև Հայաստանի Հանրապետության ֆինանսների նախարարության գանձապետարանում բացված Հայաստանի Հանրապետության «Երևան» նոտարական տարածքի նոտարի 900018000308 դեպոզիտ հաշվին փոխանցված և չիրացված 289,359.5 հազ. դրամ գումարը՝ ընդամենը 647,031.0 հազ. դրամը, որոշումն ուժի մեջ մտնելուց հետո մեկամսյա ժամկետում վերոնշյալ հաշվեհամարների սեփականատերեր համարվող նոտարները փոխանցում են Հայաստանի Հանրա­պետության Կոտայքի մարզի Հրազդան քաղաքի նոտարական տարածքի նոտարի՝ Հայաստանի Հանրապետու­թյան ֆինանսների նախարարության գանձապետարանում բացված 900018000639 դեպոզիտ հաշվին՝ ծրագրի շարունակականությունը մարզերում ապահովելու համար.

2) որոշման 4-րդ և 5-րդ կետերն ուժը կորցրած ճանաչել:

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

 ՎԱՐՉԱՊԵՏ Ն. ՓԱՇԻՆՅԱՆ

 Երևան